**Приложение № 8**

(ПРОЕКТО - ДОГОВОР)

**Д О Г О В О Р**

№ ……./…..........2018 г.

Днес, ……………………….. 2018 г., между:

**1. ИНСТИТУТ ПО ЕКСПЕРИМЕНТАЛНА МОРФОЛОГИЯ, ПАТОЛОГИЯ И АНТРОПОЛОГИЯ С МУЗЕЙ – БАН (ИЕМПАМ-БАН)**, със седалище и адрес гр. София - 1113, ул. „Академик Георги Бончев”, бл. № 25, БУЛСТАТ …………….., представлявано от доц. Светлозара Петкова, доктор – Директор и Наталия Вучева - Главен счетоводител, наричан по-долу за краткост **ВЪЗЛОЖИТЕЛ**, от една страна,

и

**2.** …………………………………………………………, регистрирано в Търговския регистър при Агенция по вписванията под ЕИК ………………………., със седалище ............. и адрес на управление: ………………………………………………………., адрес за кореспонденция: ……………...........…………………………...…….., представлявано от ………………………………………, в качеството си на …………………………………………, наричано по-долу за краткост **ИЗПЪЛНИТЕЛ**, от друга страна,

се състави и подписа настоящият договор за следното:

**I.ВЪВЕДЕНИЕ**

**1.1.** ВЪЗЛОЖИТЕЛЯТ е избрал ИЗПЪЛНИТЕЛЯ чрез публично състезание за възлагане на обществена поръчка с предмет „Доставка на реактиви, химикали, материали, консумативи, опитни животни и фураж по Договор №BG05M20P001-2.009-0019-С01“ по обособена позиция № … *(наименование на обособената позиция ...............).*

**1.2.** Обществената поръчка е проведена в съответствие с нормите на Закона за обществените поръчки (ЗОП) и Правилника за прилагане на Закона за обществените поръчки (ППЗОП).

**1.3.** Настоящият договор се сключва на основание чл. 112 от ЗОП във връзка с Решение № …………… от …….. г. на Директора на ИЕМПАМ-БАН за класиране на участниците и определяне на изпълнител на обществената поръчка.

**II. ПРЕДМЕТ НА ДОГОВОРА**

**2.1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема и се задължава да извършва „Доставка на реактиви, химикали, материали, консумативи, опитни животни и фураж по Договор №BG05M20P001-2.009-0019-С01“ по обособена позиция № … *(наименование на обособената позиция ..........*), наричана за краткост „Стока“, съгласно изискванията на приложената техническа спецификация - Приложение № 1 към настоящия договор, и офертата на изпълнителя (техническо и ценово предложение) - Приложение № 2, представляващи неразделна част от договора, срещу което ВЪЗЛОЖИТЕЛЯТ се задължава да заплаща стойността на предоставените стоки, в размера, сроковете и при условията, уговорени с настоящия договор.

**III. ЦЕНИ И НАЧИн НА ПЛАЩАНЕ**

**3.1.** Стойността на настоящия договор е общо в размер до …….. (*словом:*…..….) лв. без включен ДДС. Всяка доставка се извършва от ИЗПЪЛНИТЕЛЯ след получаване на заявка за доставка, подадена от ВЪЗЛОЖИТЕЛЯ, съгласно условията на Техническата спецификация - Приложение № 1 към настоящия договор.

**3.2.** Единичните цени, предмет на настоящия договор, са описани подробно в ценовото предложение, част от офертата на изпълнителя - Приложение № 2, неразделна част от настоящия договор.

**3.3.** Единичните цени са окончателни и валидни до пълното изпълнение на договора.

**3.4.** ВЪЗЛОЖИТЕЛЯТ ще заплаща стойността на всяка отделна фактура в срок до 20 (*словом:* двадесет) календарни дни от извършване на конкретната доставка, срещу представена оригинална фактура, окомплектована със съпроводителната документация по т. 7.4.

**3.5.** ИЗПЪЛНИТЕЛЯТ издава данъчна фактура, в която задължително се посочва „Договор № BG05M20P001-2.009-0019-С01“.

**3.6.** Плащанията по настоящия договор ще бъдат извършени чрез банков превод в полза на Изпълнителя по следните банкови сметки:

Банка: .........

BIC: ...........

IBAN: ..............

Титуляр на сметката: .....................................

**IV. СРОК НА ИЗПЪЛНЕНИЕ. СРОК НА ДОГОВОРА**

**4.1.** Срокът на действие на настоящия договор е до 31.12.2018 г. (изтичане срокът на Договор №BG05M20P001-2.009-0019-С01), или до изчерпване на количествата, посочени в Приложение № 1 от настоящия договор, в зависимост от това кое от двете обстоятелства настъпи първо.

**4.2.** Изпълнението на доставките ще се извърши в срок до ….. дни след направена заявка.

**4.3.** За дата на доставката се счита датата на подписване на приемо-предавателния протокол за входящ контрол, без забележки.

**4.4.** Доставките ще бъдат извършени на адрес: гр.София - 1113, ул. „Академик Георги Бончев”, бл. № 25.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**5.1.** ВЪЗЛОЖИТЕЛЯТ се задължава:

(1) да заплати по реда и условията в настоящия договор доставените по заявка стоки.

(2) да изпълни задълженията си по приемане на доставката.

**5.2.** ВЪЗЛОЖИТЕЛЯТ има право:

(1) да иска от ИЗПЪЛНИТЕЛЯ да изпълни възложената доставка в срок, без отклонения в договореното и без недостатъци. В противен случай ВЪЗЛОЖИТЕЛЯТ има право на избор, съгласно т. 6.1. (5).

(2) при установяване на скрити недостатъци, ВЪЗЛОЖИТЕЛЯТ има право да свика комисия, която да установи писмено в протокол количеството, вида на стоките, дефекти на доставката, като се посочва срок за отстраняването им. В комисията участва представител на ИЗПЪЛНИТЕЛЯ и представител на ВЪЗЛОЖИТЕЛЯ. В случай, че представител на ИЗПЪЛНИТЕЛЯ не се яви, резултатите, отразени в протокола, се считат за верни. Протоколът се изпраща на ИЗПЪЛНИТЕЛЯ, който следва да отстрани дефектите в 7-дневен срок.

(3) да изиска от ИЗПЪЛНИТЕЛЯ да сключи и представи договор за подизпълнение с посочените в офертата му подизпълнители **(**когато е приложимо), съгласно изискванията на ЗОП и ППЗОП.

**VI. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**6.1.** ИЗПЪЛНИТЕЛЯТ се задължава:

(1) да достави на ВЪЗЛОЖИТЕЛЯ стоката в съответствие със спецификацията на техническото предложение на Изпълнителя, като същата трябва да бъде нова (неупотребявана) и отговаряща на посочените от производителя характеристики.

(2) да изпълни доставката съгласно приложената към договора ценова оферта.

(3) да изпълни доставката качествено и в срок, съгласно исканията на ВЪЗЛОЖИТЕЛЯ и на настоящия договор. Да позволи на ВЪЗЛОЖИТЕЛЯ да прегледа и провери техническото съответствие на доставената стока с предложението по офертата.

(4) да отстрани за своя сметка допуснатите недостатъци, грешки и установени дефекти в процеса на изпълнение на договора, ако такива бъдат констатирани при условията на т. 7.4 и т. 7.5.

(5) да носи отговорност пред ВЪЗЛОЖИТЕЛЯ, ако при изпълнение на доставките е допуснал отклонения от изискванията, предвидени в спецификацията или съгласно договора условия. Установяването на недостатъци и липси се извършва писмено от страните. В този случай ИЗПЪЛНИТЕЛЯТ следва да достави нова качествена стока.

(6) Да сключи договор/договори за подизпълнение с посочените в оферта му подизпълнители в срок и да представи копие на ВЪЗЛОЖИТЕЛЯ в 3-дневен срок от сключването, заедно с доказателства, че са изпълнени условията на чл. 66, ал. 2 (ал. 11) от ЗОП (когато е приложимо).

**6.2.** ИЗПЪЛНИТЕЛЯТ има право:

(1) да иска от ВЪЗЛОЖИТЕЛЯ оказване на необходимото съдействие при изпълнение на доставката.

(2) да получи договореното възнаграждение при условията на настоящия договор.

**6.3.** Всички условия по изпълнението на договора, определени към ИЗПЪЛНИТЕЛЯ, важат и за неговите подизпълнители. Отговорност за осигуряването на това условие от договора носи ИЗПЪЛНИТЕЛЯТ.

**VII. МЯСТО НА ДОСТАВКА. ПРЕДАВАНЕ НА СТОКАТА. ПРЕМИНАВАНЕ НА СОБСТВЕНОСТТА И РИСКА. ОПАКОВКА. ТРАНСПОРТИРАНЕ**

**7.1.** Място на изпълнение на доставките:

гр. София - 1113, ул. „Академик Георги Бончев”, бл. № 25

**7.2.** ИЗПЪЛНИТЕЛЯТ транспортира стоката до ИЕМПАМ-БАН, за своя сметка и риск.

**7.3.** ИЗПЪЛНИТЕЛЯТ доставя стоката в оригинална опаковка на производителя, обезпечаваща безопасното й съхранение по време на транспортиране и запазване на качеството й за срока на годност. На етикета трябва да е посочена датата на производство или срокът на годност, където е приложимо (*Изискването не се отнася за Обособена позиция № 15)*

**7.4.** Всяка доставка по настоящия договор ще бъде съпроводена със следната документация:

- Оригинална фактура;

- Приемо-предавателен протокол;

- Документ/сертификат за произход, партиден номер, дата на производство, където е приложимо (*не се отнася за Обособена позиция № 15*).

**7.5.** При доставка ВЪЗЛОЖИТЕЛЯТ, в присъствието на ИЗПЪЛНИТЕЛЯ или упълномощен от него представител, извършва контрол, при който се проверява съответствието на параметрите на доставката с тези в техническата спецификация на ВЪЗЛОЖИТЕЛЯ, отсъствието на явни недостатъци, както и наличието на всички документи по т. 7.4. от Договора, след което подписват приемо-предавателен протокол.

**7.6.** При констатирани несъответствия/недостатъци на доставката с техническата оферта, се съставя протокол, подписан от двете страни.

**VIII. КАЧЕСТВО, ГАРАНЦИИ И РЕКЛАМАЦИИ**

**8.1.** Стоките, предмет на настоящия договор, ще бъдат доставени с качество, отговарящо на изискванията, посочени вспецификацията.

**8.2.** На стоките, предмет на настоящия договор, ще бъде **извършен входящ контрол от ВЪЗЛОЖИТЕЛЯ в присъствието на ИЗПЪЛНИТЕЛЯ** или упълномощено от него лице, при който се проверяват отсъствието на явни недостатъци и наличието на всички необходими съпроводителни документи. При констатиране на видими дефекти или несъответствия на продукта със сертификат за качество, **ВЪЗЛОЖИТЕЛЯТ** не приема стоката. Входящият контрол ще се извършва при получаване на стоката.

**8.3.** При доставка на стоките, предмет на настоящия договор, същите следва да бъдат с остатъчен срок на годност не по-малко от 80% от срока на годност, указан от производителя на съответния продукт (където е приложимо).

*(Изискването не се отнася за Обособена позиция № 15).*

**8.4.** Ако в рамките на срока на годност по т. 8.3. се установят отклонения в характеристиките на стоката, Изпълнителят извършва замяна на негодната стока, като доставя новата в срок до …. (*словом:* …..) календарни дни от датата на писмената рекламация на Възложителя за констатираните отклонения. Върху новодоставената стока се установява нов срок на годност, равен на този по т. 8.3.

**8.5.** Рекламациите за появили се отклонения се правят в рамките на срока на годност. Рекламациите се оформят в писмен вид и съдържат пълно описание на отклоненията, както и всички изисквания на Възложителя, след изпълнението на които рекламацията се счита за уредена.

**IX. ГАРАНЦИЯ ЗА ИЗПЪЛНЕНИЕ**

**9.1.** При подписване на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три процента) от стойността на Договора без ДДС, а именно ………. (*словом:*……….) лв.

**9.2.** Когато като гаранция за изпълнение се представя парична сума, същата се внася по следната банкова сметка на ВЪЗЛОЖИТЕЛЯ:

Банка: Уникредит Булбанк АД, гр. София

IBAN: BG45 UNCR 9660 3119 9031 17

BIC: UNCRBGSF

**9.3.** Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банковата гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:

**9.3.1.** да бъде безусловна и неотменяема банкова гаранция, във форма, предварително съгласувана с ВЪЗЛОЖИТЕЛЯ, да съдържа задължение на банката – гарант да извърши плащане при първо писмено искане от Възложителя, деклариращ, че е налице неизпълнение на задължение на ИЗПЪЛНИТЕЛЯ, или друго основание за задържане на гаранцията за изпълнение по този договор;

**9.3.2.** да бъде със срок на валидност за целия срок на действие на Договора плюс 30 (тридесет) дни след изтичането му.

**9.4.** Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователната полица, издадена в полза на ВЪЗЛОЖИТЕЛЯ, която трябва да отговаря на следните изисквания:

**9.4.1.** да обезпечава изпълнението на този договор чрез покритие на отговорността на ИЗПЪЛНИТЕЛЯ;

**9.4.2.** да бъде със срок на валидност за целия срок на действие на Договора плюс 30 (тридесет) дни след изтичането му.

**9.5.** Разходите по предоставянето и поддържането на валидността на гаранцията, както и по всяко изплащане на суми в полза на ВЪЗЛОЖИТЕЛЯ, са за сметка на ИЗПЪЛНИТЕЛЯ.

**9.6.** Възложителят освобождава гаранцията за изпълнение в срок от 30 (тридесет) дни след приключване на изпълнението на Договора в пълен размер, ако липсват основания за задържане от страна на ВЪЗЛОЖИТЕЛЯ на каквато и да е сума по нея.

**9.7.** Освобождаването на гаранцията за изпълнение се извършва, както следва:

**9.7.1.** когато е във формата на парична гаранция – чрез превеждане на сумата по банковата сметка на изпълнителя, посочена в т. 3.6 от Договора;

**9.7.2.** когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или на упълномощено от него лица;

**9.7.3.** когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или на упълномощено от него лица.

**9.8.** Гаранцията или съответната част от нея не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между страните относно неизпълнение на задължение на изпълнителя и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията или на съответната част от нея.

**9.9.** ВЪЗЛОЖИТЕЛЯТ има право да задържи съответната част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от задълженията си по Договора, както и в случаите на лошо, частично или забавено изпълнение на което и да е от задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в Договора неустойка за съответния случай на неизпълнение.

**9.10.** ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:

**9.10.1.** При установени три неизвършени доставки от страна на ИЗПЪЛНИТЕЛЯ и прекратяване на Договора от ВЪЗЛОЖИТЕЛЯ на това основание;

**9.10.2.** При пълно неизпълнение, в т.ч. когато доставката не отговаря на изискванията на ВЪЗЛОЖИТЕЛЯ, и разваляне на Договора от страна на ВЪЗЛОЖИТЕЛЯ на това основание;

**9.10.3.** При прекратяване на дейността на ИЗПЪЛНИТЕЛЯ или при обявяването му в несъстоятелност.

**9.11.** Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

**X. НЕУСТОЙКИ**

**10.1.** В случай на неспазване на срока на доставка, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,5% от стойността на договора за всеки ден закъснение, но не повече от 8% от стойността на договора.

**10.2.** Страните имат право да търсят обезщетение за вреди по общия ред.

**XI. ПРЕКРАТЯВАНЕ НА ДОГОВОРА**

**11.1.** Настоящият договор се прекратява:

**11.1.1.** С изтичането на срока по настоящия договор;

**11.1.2.** По взаимно съгласие между страните, изразено в писмена форма;

**11.1.3.** При виновно неизпълнение на задълженията на една от страните по договора – 10-дневно предизвестие от изправната до неизправната страна.

**11.1.4.** При констатирани нередности и/или конфликт на интереси с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ.

**11.1.5.** С окончателното му изпълнение;

**11.1.6.** По реда на чл. 118 от Закона за обществените поръчки;

**11.1.7.** Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

**11.2.** ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

**11.2.1.** забави изпълнението на някое от задълженията си по договора с повече от 10 (десет) работни дни;

**11.2.2.** не отстрани в разумен срок, определен от ВЪЗЛОЖИТЕЛЯ, констатирани недостатъци/дефекти;

**11.2.3.** ВЪЗЛОЖИТЕЛЯТ може да прекрати договора едностранно с 30-(тридесет) дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрените от ВЪЗЛОЖИТЕЛЯ дейности по изпълнение на договора.

**XII. НЕПРЕОДОЛИМА СИЛА**

**12.1.** В случай, че някоя от страните не може да изпълни задълженията си по този договор, поради непредвидено или непреодолимо събитие от извънреден характер, възникнало след сключване на договора, което препятства неговото изпълнение, тя е длъжна в 3-дневен срок писмено да уведоми другата страна за това. Това събитие следва да бъде доказано по безспорен начин, в противен случай страната не може да се позове на непреодолима сила.

**12.2.** Докато трае непреодолимата сила, изпълнението на задълженията и свързаните с тях насрещни задължения се спират.

**12.3.** Когато непреодолимата сила продължава повече от 30 (тридесет) дни, всяка от страните може да поиска договорът да бъде прекратен.

**XIII. РЕД ЗА РЕШАВАНЕ НА СПОРОВЕТЕ**

**13.1.** Всички спорни въпроси, произлизащи от настоящия договор или при изпълнението му, ще се решават чрез преговори между двете страни. В случай, че спорните въпроси не могат да бъдат решени чрез преговори, същите ще бъдат решавани пред компетентен съд на Република България, съгласно българското законодателство.

**XIV. ЗАКЛЮЧИТЕЛНИ РАЗПОРЕДБИ**

**14.1.** Изменение на сключен договор за обществена поръчка се допуска по изключение, при условията на чл. 116, ал.1 от ЗОП.

**14.2.** Всички съобщения, заявки за доставки, предизвестия и нареждания, свързани с изпълнението на този договор, разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни когато са изпратени по пощата (с обратна разписка), по факс, или предадени чрез куриер срещу подпис на приемащата страна.

**14.3.** Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени когато са изпратени на посочения в настоящия договор адреси:

Адрес на Изпълнителя:…………

Адрес на Възложителя:…………..

**14.4.** За всички неуредени в този договор въпроси се прилагат разпоредбите на действащото българско законодателство.

Неразделна част от настоящия договор са следните приложения:

Приложение № 1 – Техническа спецификация;

Приложение № 2 – Оферта на изпълнителя (техническо и ценово предложение).

Настоящият договор се подписа в два еднообразни екземпляра - по един за всяка от страните.

|  |  |
| --- | --- |
| **ЗА ВЪЗЛОЖИТЕЛЯ:** | **ЗА ИЗПЪЛНИТЕЛЯ:** |
| **……………………..................... ДИРЕКТОР НА ИЕМПАМ-БАН** | **…………………………………...**  **…………………………………..** |
| **………………………..........…**  **ГЛАВЕН СЧЕТОВОДИТЕЛ** |  |